jkorsvik/nowiki_second_scrape_merged huggingface dataset:
The Phoenix Foundation

The Phoenix Foundation er et band fra Wellington, New Zealand som ble dannet i 1997. Bandet har utgitt følgende album:

China Cove EP (2000)
Horsepower (2004)
Pegasus (2005)


== Eksterne lenker ==
(en) Offisielt nettsted 
(en) The Phoenix Foundation – kategori av bilder, video eller lyd på Commons 
(en) The Phoenix Foundation på Internet Movie Database 
(en) The Phoenix Foundation på Apple Music 
(en) The Phoenix Foundation på Discogs 
(en) The Phoenix Foundation på MusicBrainz 
(en) The Phoenix Foundation på SoundCloud 
(en) The Phoenix Foundation på Spotify 
(en) The Phoenix Foundation på Songkick
Fylkesvei 609

Fylkesvei 609 (Fv609) går mellom Førde i Sunnfjord og Dale i Fjaler. Veien er 73 km lang. Veiens sydlige endepunkt er Nishammartunnelen rundkjøring inne i tunnelen.
Dalsfjordbrua ble åpnet i 2013 og erstattet fergesambandet Eikenes-Dale.
Før 1. januar 2010 var veien riksvei, etter at regionsreformen trådte i kraft har den status som fylkesvei.
2019 ble den tidligere fylkesvei 366 (Sogn og Fjordane) to armer av veien.


== Kommuner og knutepunkter ==


=== Vestland fylke ===

SunnfjordFørdefjordvegen 

AskvollFørdefjordvegen 

Stongfjordvegen 

Dalsfjordvegen 

Arm til Eikenes ferjekai (275 m)

Fjaler


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv609
(no) Statens vegvesen – trafikkmeldingerStore steinar kom ned i vegbana
«Kven meiner det er ansvarleg å sende skuleungar på ein slik veg?»
Tidens Tegn (avis)

Tidens Tegn var en dagsavis som kom ut i Oslo fra 1910 til 1941. Avisa ble grunnlagt av Ola Thommessen (1851–1942) som var redaktør fram til 1917, da han ble etterfulgt av sin sønn, Rolf Thommessen. Redaktør 1938–1939 var J. Schanche Jonasen, mens det fra 1940 til 1941 var Ranik Halle. 


== Eierskap og utbredelse ==
Tidens Tegn var opprinnelig talerør for Frisinnede Venstre (Frisinnede Folkeparti fra 1932), men ble etter hvert partiuavhengig og kom mot slutten av 1930-åra til å stå den konservative propagandaorganisasjonen Fedrelandslaget nær. Avisa kjøpte den gamle Venstre-avisa Verdens Gang i 1923 og opptok Ørebladet i 1924. En egen aftenutgave, Oslo Aftenavis, ble utgitt 1924–1932. I flere år utgav Tidens Tegn lørdagstillegget Film og radio. 
Tidens Tegn fikk snart et betydelig opplag og ble landets nest største avis og et ledende kulturorgan, med flere kjente medarbeidere, blant andre Nils Kjær, Sven Elvestad, Chr. Krohg, Carl Nærup, Ronald Fangen og Sigurd Bødtker. Avisa fikk et dårlig rykte før og etter utbruddet av andre verdenskrig i 1939. Schanche Jonassen ville blant annet avsette kong Haakon under riksrådsforhandlingene i 1940. Tidens Tegn gikk inn i april 1941.


== Forløper for VG ==
Etter at Tidens Tegn ble nedlagt, drøftet motstandsbevegelsen om avisa eventuelt skulle gjenoppstå etter frigjøringa. Diskusjonene, der blant andre forfatteren Ronald Fangen stod sentralt, førte til at to prosjekter ble forberedt: Et kristent dagblad med basis i okkupasjonstidas kirkebølge (Vårt Land) og et radikalt hjemmefrontsorgan som kunne bære ideen videre fra krigssamarbeidet i «Kretsen» og andre ledergrupper (Verdens Gang). Tidens Tegns eiendom, lokaler og rettigheter ble derfor overtatt av det nystartede VG i 1945.


== Litteratur ==
Thommessen, Henrik P. (2008). Fra triumf til tragedie. Avisbedriften Tidens Tegn 1910–1941 (doktorgradsavhandling). Universitetet i Oslo. ISSN 0806-3222. 


== Eksterne lenker ==
(no) Tidens Tegn (avis) i Store norske leksikon
(no) Tidens Tegn (avis) på NLIs Lokalhistoriewiki.
Ulf Andenæs (22. juni 2009). «Den beste avisen endte som tragedie». Aftenposten.
Ulla Schmidt

Ulla Schmidt (født 13. juni 1949 i Aachen) er en tysk politiker (SPD). Hun var Tysklands helseminister fra 2001 til 2009, og i perioden 2002–2005 også ansvarlig for sosialsaker.
På 1970-tallet var hun aktiv i det maoistiske småpartiet Kommunistischer Bund Westdeutschland. Hun ble medlem av SPD i 1983, og sitter i ledelsen i den såkalte Seeheimer Kreis, den konservativ-pragmatiske (høyreorienterte) fløyen i SPD.
Hun er medlem av Forbundsdagen siden 1990 for valgkrets 88 Aachen, og har mellom 1991 og 1998 vært formann for parlamentets likestillingsutvalg. Hun er medlem av SPDs fraksjonsstyre siden 1991, og var stedfortredende parlamentarisk leder mellom november 1998 og januar 2001.


== Referanser ==


== Eksterne lenker ==
Offisielt nettsted 
(en) Ulla Schmidt – kategori av bilder, video eller lyd på Commons 
(en) Ulla Schmidt – galleri av bilder, video eller lyd på Commons 
Bundesministerium für Sozialordnung und Gesundheit
Reden von Ulla Schmidt zum Thema Gesundheitsreform
Originaltöne von Ulla Schmidt zum Thema Gesundheitsreform
Fylkesvei 610

Fylkesvei 610 (Fv610) går mellom Osen og Eldalsosen i Sunnfjord. Veiens lengde er 31,4 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ved anlegg av ny E39 forbi Sande i 2016 ble fylkesvei 610 ble lagt i kulvert under E39. Adkomst til E39 fra 610 skjer på ramper slik at E39 ikke får kryssende trafikk.


== Nasjonal turistvei ==


== Kommuner og knutepunkter ==


=== Vestland fylke ===

SunnfjordSygnevegen 

Sandevegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv610
(no) Statens vegvesen – trafikkmeldinger
Frankenstein 1970

Frankenstein 1970 er en amerikansk film fra 1958, hvor Boris Karloff igjen spiller en rolle, denne gangen som «Baron Frankenstein». Karloff har tidligere spilt rollen som monsteret.
Den opprinnelige filmen om Frankensteins monster var basert på romanen Frankenstein av Mary Shelley.


== Historien ==
«Baron Victor Von Frankenstein» (Boris Karloff) har vanskelige tider. Han ble torturert av nazistene fordi han ikke samarbeidet med dem under den andre verdenskrig og er blitt forkrøplet. Familieformuen begynner å ta slutt, og baronen tvinges til å la et TV-team filme en dokumentar om sine monster-skapende forfedre på slottet i Tyskland. Baronen på sin side har noen egne ideer. Ved å bruke inntektene fra filmingen kjøper han en atomreaktor som han bruker til å skape et monster. Han transplanterer inn butlerens hjerne og bruker det til å drepe TV-teamet for å skaffe flere kroppsdeler.


== Rolleliste ==


== Se også ==
Liste over Frankenstein-filmer


== Eksterne lenker ==
(en) Frankenstein 1970 på Internet Movie Database 
(no) Frankenstein 1970 hos Filmfront 
(sv) Frankenstein 1970 i Svensk Filmdatabas 
(nl) Frankenstein 1970 på MovieMeter 
(en) Frankenstein 1970 på AllMovie 
(en) Frankenstein 1970 på Rotten Tomatoes
Vassdrag

Et vassdrag er et sammenhengende system av elver, bekker, innsjøer og isbreer innenfor et nedbørområde, regnet fra sine utspring i skog og fjell og ned til et felles utløp i havet, en innsjø eller ei større elv.
Fjellkjeder og andre høydedrag utgjør ofte et vannskille.
Amazonas er verdens største vassdrag, med et nedbørfelt på 6 144 727 km², noe som utgjør en tredjedel av Sør-Amerikas areal.  Europas største vassdrag er Volga (1 410 994 km²). 


== Vassdrag i Norge ==
I Norge finnes det om lag 4000 vassdrag, hvorav nærmere 3000 enten er lengre enn 10 km eller har sjøer som er større enn 1 km². Norges største vassdrag er Glommavassdraget, med et nedbørfelt på 41 917 km².
25–30 % av Norges vassdrag er regulert for kraftproduksjon. 


== Ulike vassdragsmønstre ==
Et utvalg av forskjellige typer vassdragsmønstre:

		
		
		


== Se også ==
Liste over verdens lengste elver
Liste over elver i Europa
Liste over elver i Norge


== Referanser ==


== Eksterne lenker ==
Miljøstatus i Norge: Vernede vassdrag
Miljøstatus i Norge: Vassdragsutbygging
Sine qua non

Sine qua non (latin, «uten hvilket ikke») er et uttrykk som brukes om noe en ikke kan klare seg foruten. «Bilen er blitt et sine qua non».
Uttrykket kommer fra jussen, og heter egentlig conditio sine qua non – «betingelse uten hvilken ikke» – og betyr da at et forhold eller en handling har vært en ufravikelig betingelse for et bestemt utfall: A setter fra seg bilen med nøkkelen i mens barna leker i nærheten. As sønn starter bilen og kjører på søsteren. As uaktsomme handling er et conditio sine qua non for datterens skade. Å spise er et conditio sine qua non for å leve. 


== Kilder ==
(no) Sine qua non i Store norske leksikon
Fylkesvei 57

Fylkesvei 57 går mellom Espeland i Sunnfjord og Knarvik i Alver. Veiens lengde er 151,4 km, hvorav 112,2 km i Sogn og Fjordane og 39,2 km i Hordaland.


== Historikk ==
Opprinnelig gikk traséen mellom Steine i Sunnfjord og Vågseidet i Lindås langs dagens fylkesvei 570 til Duesund i Masfjorden. Fra Duesund gikk det ferje via Masfjordnes til Sævråsvåg i Lindås, og videre til Vågseidet langs dagens fylkesvei 396 (Hordaland). Da ferjesambandet Leirvåg–Sløvåg ble åpnet 15. desember 1980 ble Rv57 flyttet til dagens trasé, ferjesambandet ble forkortet til Duesund–Masfjordnes.Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Vestland fylke ===

SunnfjordBygstadvegen 

Sjøvegen 

Dalsfjordvegen 

FjalerDalsfjordvegen 

Nautsundvegen 

Skorsvegen 

HyllestadSkorsvegen 

Tauningvegen 
Eidevegen 

Staurdalsvegen 

  Foss bru (Fosselva, 31 m)Bøfjordvegen 

 Ferge fra Rysjedalsvika (20-30 min., 7-8 turer/dag)

Gulen til Rutledal
 606Fylkesvei 606 fra Rutledal til Krakhella i Solund → Fv5591Fylkesvei 5591 DaløyGulafjordvegen 

Haveland Leversundbrua (152 m)
 Ferge fra Sløvåg (artikkel om fergesambandet)

Austrheimtil Leirvåg (20-30 min, 13-28 turer/dag)Mongstadvegen 

AlverMongstadvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv57
(no) Statens vegvesen – trafikkmeldingerFergeruter Rysjedalsvika – Rutledal – Krakhella
Fergeruter Krakhella – Rutledal – Rysjedalsvika
Fergeruter Sløvåg - Skipavik - Leirvåg
Fylkesvei 607

Fylkesvei 607 (Fv607) går mellom Flekke i Fjaler og Lavik i Høyanger. Veiens lengde er 61,7 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Vestland fylke ===

FjalerTyssevegen 

Gjølangervegen 

Lonevegen 

HyllestadØnadalsvegen 

Åfjordvegen 

RønsetHyllestadvegen 

Staurdalsvegen 

  Foss bru (31 m)Leirvik 

HeggebøenBrennsdalsvegen 

HøyangerHellebøstranda 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv607
(no) Statens vegvesen – trafikkmeldinger
Fylkesvei 567

Fylkesvei 567 går mellom Haukås i Bergen og Tysse i Osterøy.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Vestland fylke ===

Bergen Ferge fra Breistein ferjekai (10 min, hver 30. min)

Osterøy til ValestrandHosanger
 Hosanger kirke
Tysse
Tøsse kraftverkEndepunkt Tyssebotn ferjekai


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv567
(no) Statens vegvesen – trafikkmeldingerFergeinfo Breistein-Valestrandsfossen
Ralph Fiennes

Ralph Nathaniel Fiennes (uttales [reɪf faɪnz]), (født 22. desember 1962 i Suffolk, Storbritannia) er en Oscar-nominert britisk skuespiller. Han er broren til  skuespilleren Joseph Fiennes.
Fiennes' filmdebut var i 1992, da han hadde rollen som «Heathcliff» i Stormfulle høyder. Det var først året etter at han ble internasjonalt kjent for rollen som plasskommandanten i Płaszów konsentrasjonsleir, «Amon Göth» i Schindlers liste. En rolle han ble nominert til Oscar for Beste birolle for. I 1994 hadde han rollen som «Charles Van Doren» i Quiz Show, og i 1996 ble han nominert til Oscar igjen for Beste skuespiller for filmen Den engelske pasienten.
Fiennes' karriere har gitt ham roller innen horrorfilmer (Den røde drage), til animerte bibelske figurer i Prinsen av Egypt. I 2002 mottok Fiennes og Miranda Richardson sensasjonelle omtaler og hyllester fra kritikere for sine opptredener i David Cronenbergs prisbelønte thriller Spider.
Fiennes giftet seg med skuespillerinnen Alex Kingston i 1993, men de skilte seg igjen i 1997. I 2004 ble Fiennes valgt til å spille rollen som «Fyrst Voldemort» i den fjerde Harry Potter-filmen, Harry Potter og Ildbegeret. 


== Priser ==
1993 – NYFCC Award for beste birolle – Schindlers liste
1994 – BAFTA Award for beste birolle – Schindlers liste
1994 – NSFC Award, DFWFCA Award, BAFTA Film Award og  CFCA Award for beste birolle – Schindlers liste
1995 – ALFS Award for «British actor of the year» – Schindlers liste
1999 – European Film Award for beste skuespiller – Sunshine


== Utvalgt filmografi ==
2020 No Time to Die
2015 Spectre
2014 The Grand Budapest Hotel
2013 The Invisible Woman
2012 Great Expectations
2012 Skyfall
2012 Wrath Of The Titans
2011 Coriolanus
2011 Harry Potter og dødstalismanene – del 2
2010 Harry Potter og dødstalismanene – del 1
2010 Clash Of Tthe Titans
2009 The Hurt Locker
2008 The Duchess
2008 In Bruges
2007 Harry Potter og Føniksordenen
2005 Harry Potter og Ildbegeret
2005 Wallace og Gromit i Varulvkaninens forbannelse
2005 The Chumscrubber
2005 The Constant Gardener
2002 Magisk møte på Manhattan
2002 Den røde drage
2002 Spider
2000 The Miracle Maker
1999 Slutten på et forhold
1999 Onegin
1998 Prinsen av Egypt
1998 The Avengers
1997 Oscar og Lucinda
1996 Den engelske pasienten
1995 Strange Days
1994 Quiz Show
1993 Schindlers liste
1992 Stormfulle høyder
1991 Prime Suspect


== Referanser ==


== Eksterne lenker ==
(en) Ralph Fiennes på Internet Movie Database 
(sv) Ralph Fiennes i Svensk Filmdatabas 
(da) Ralph Fiennes på Filmdatabasen 
(da) Ralph Fiennes på Scope 
(fr) Ralph Fiennes på Allociné 
(en) Ralph Fiennes på AllMovie 
(en) Ralph Fiennes hos Turner Classic Movies 
(en) Ralph Fiennes hos Rotten Tomatoes 
(en) Ralph Fiennes hos TV Guide 
(en) Ralph Fiennes hos The Movie Database 
New Fiennes Forum
Karahavet

Karahavet (russisk: Ка́рское мо́ре «Karskoje more») er en del av Nordishavet nord for Sibir, mellom øygruppene Novaja Semlja, Frans Josefs land og Severnaja Semlja. Havet avgrenses mot Barentshavet i vest langs ei linje mellom nordøstspissen av Novaja Semlja og det østligste punktet på Frans Josefs land. Herfra trekkes grensa mot sjølve Nordishavet langs ei linje til nordspissen av Severnaja Semlja. Karahavet er forbundet med Barentshavet og Laptevhavet lenger øst gjennom de delvis isfrie sundene Karastredet og Vilkitskijstredet. 
Havet er rundt 1450 km langt og 970 km bredt, har et areal på ca. 880 000 km² og en gjennomsnittsdybde på 110 m. Karahavet mottar en stor mengde ferskvann fra elvene Ob, Jenisej, Pjasina og Tajmyra, noe som gjør at saltinnholdet i havet er varierende. Hovedhavnene i Karahavet er Novyj Port og Dickson. Havet er et viktig fiskeområde, selv om det kun er isfritt to måneder av året. Det finnes store forekomster av råolje og gass i Karahavet, blant annet Kharasaveyskoefeltet. Det er også bekymringer over nivåene til det radioaktive avfallet som russerne har dumpet i havet, og virkningene som dette kan ha på det marine miljøet.


== Eksterne lenker ==
(en) Kara Sea – kategori av bilder, video eller lyd på Commons
Historic Scotland

Historic Scotland (skotsk-gælisk: Alba Aosmhor) er en skotsk offentlig etat som har ansvar for bevaring av historiske monumenter, fremme av bruken av disse til forståelse av nasjonens historie og rekreasjon og for administrasjon av bygningsvern.
Den ble opprettet i 1991, og ble i mai 1999 knyttet til det skotske Undervisningsdepartementet, som har ansvar for nasjonens kulturelle arv. Det ligger dermed under Scottish Executive, og står til ansvar overfor de skotske ministrene og Det skotske parlamentet. Denne organisasjonsformen tilsvarer organisasjoner i andre deler av Storbritannia: English Heritage (England), Cadw (Wales) og Environment and Heritage Service (Nord-Irland).
Organisasjonen har vært involvert i kontroversielle avgjørelser. Spesielt var det stor strid omkring Castle Tioram i 2002. En plan om å restaurere det ved å legge nytt tak ble blokkert av Historic Scotland, som ønsket å stabilisere slottsruinen i stedet. Det ble avholdt en omfattende lokal høring, og Historic Scotlands plan vant frem, etter en opprivende diskusjon. Slike diskusjoner om bevaringsmetoder er ikke uvanlige, men de holdes normalt innenfor et akademisk miljø. Historic Scotland har blitt beskyldt for å være autokratisk og uten forståelse for behovene på den skotske landsbygden, og for å forårsake at det som kunne vært en rent faglig diskusjon om hva som er best for en ruin blir en krangel som allmennheten trekkes inn i.


== Eksterne lenker ==
Offisielt nettsted 
(en) Historic Scotland – kategori av bilder, video eller lyd på Commons
Franz Müntefering

Franz Müntefering (født 16. januar 1940 i Arnsberg-Neheim-Hüsten, Nordrhein-Westfalen) er en tysk politiker (SPD). Han var partileder i SPD fra 2004 til 2005, og igjen fra 2008 til 2009.
Müntefering har en lang karriere i SPD bak seg. For at Gerhard Schröder skulle kunne konsentrere seg om oppgavene som forbundskansler overtok Müntefering posten som partisjef i mars 2004. Ettersom Müntefering var meget populær blant SPDs egne medlemmer, ble han ansett som bedre egnet til å lede partiet i en tid da SPD var preget av sterke indre motsetninger. Kansler Schröder var blitt stadig mer omstridt i sitt eget parti på grunn av den rød-grønne regjeringens reformpolitikk (Agenda 2010) som innebar nedskjæringer i sosiale ytelser.
Etter bare ett og et halvt år som partileder valgte så Müntefering å trekke seg, etter å ha tapt en intern maktkamp i november 2005.
Franz Müntefering var arbeids- og sosialminister og visekansler i Angela Merkels føderale kabinett fra 22. november 2005 til 21. november 2007. Han gikk da av som statsråd og la også ned sitt verv som medlem av Forbundsdagen for å ta seg av sin kreftsyke kone. Hans kone døde sommeren 2008, og en stund etter ble det gjort kjent at Müntefering ville gjenoppta vervet som forbundsdagsmedlem for SPD.
Da SPDs leder Kurt Beck 7. september 2008 erklærte at han trakk seg som partileder etter at SPD hadde utpekt utenriksminister Frank-Walter Steinmeier som kanslerkandidat foran valget i 2009, ble Müntefering utpekt til på nytt å overta som partiets leder. På et ekstraordinært landsmøte i SPD den 18. oktober 2008 ble han valgt med 84,86% av stemmene.
Etter SPDs dårlige valgresultat høsten 2009 gikk Müntefering av som partileder. Han ble etterfulgt av Sigmar Gabriel


== Referanser ==


== Eksterne lenker ==
Offisielt nettsted 
(en) Franz Müntefering – kategori av bilder, video eller lyd på Commons 
(en) Franz Müntefering – galleri av bilder, video eller lyd på Commons
English Heritage

English Heritage er en britisk etat med ansvar for å bevare og administrere historiske monumenter i England og for administrasjon av bygningsvern.
Den er mest kjent for å administrere en lang rekke historiske og arkeologiske steder, fra Stonehenge til verdens eldste jernbro. Den har også ansvar for konservering, rådgivning, registrering og vern av historiske miljøer. 
English Heritage arbeider i tospann med English Nature, som har ansvar for miljøvernsaker som ikke involverer menneskebygde monumenter. Begge veileder relevante ministre. English Heritage har ansvaret for registrering av bevaringsverdige bygninger og registrerte oldtidsmonumenter, og eier flere av disse. Etaten samarbeider også med private eiere, slik at flere monumenter eies privat men gjøres tilgjengelig for allmennheten av English Heritage. 
Etaten er også lagt opp med en medlemsorganisasjon. Medlemmene får visse fordeler, som fri adgang til alle monumenter som administreres av English Heritage. De har ingen del i driften av etaten, som bestemmes av regjeringens politikk; medlemskapet må sees som et støttemedlemskap. Utover medlemskapet og overføringer fra regjeringen finansieres etaten av inngangspenger ved mange av sine eiendommer.
Hovedkvarteret ligger i Savile Row 23 i London.
1. april 2015 ble English Heritage delt i to deler: Historic England og en ny institusjon som overtok navnet English Heritage.


== Eksterne lenker ==
(en-GB) Offisielt nettsted 
(en) English Heritage – kategori av bilder, video eller lyd på Commons
Buchan

Buchan omfatter en historisk område og et jarldømme i nordøstlige Skottland. Det er også navnet på et administrativt område i moderne Aberdeenshire.
Jarldømmet av Mar og Buchan var ett av de syv første skotske jarldømmer, senere ble Buchan adskilt fra Mar.
Det moderne administrative området har en befolkning på 39 160 innbyggere (2001) og dekket et område på 547 km². Det inneholder byen Peterhead og grenser til de administrative områdene Banff og Buchan.
En radarstasjon, RAF Buchan, ligger i dette området.
Det er også en skole på Isle of Man som heter Buchan School.


== Se også ==
Jarl av Buchan


== Eksterne lenker ==
Official site – offisielt nettsted (engelsk)
Sigmar Gabriel

Sigmar Gabriel (født 12. september 1959 i Goslar) er en tysk politiker (SPD). Han har fra 13. november  2009 vært leder av SPD og fra 17. desember 2013 Tysklands visekansler. Gabriel var fra 17. desember 2013 til 27. januar 2017 Tysklands næringsminister. Han ble 27. januar 2017 innsatt som Tysklands utenriksminister.


== Utdannelse ==
Etter Abitur (examen artium) i Goslar, avtjente Gabriel verneplikten, og utdannet seg til lærer med fagene tysk, politikk og sosiologi i Göttingen, og avla begge statseksamenene for læreryrket i gymnasiet. Deretter arbeidet han som lærer ved folkehøyskolen i Goslar.


== Familie ==
Sigmar Gabriel er skilt og har et barn fra et tidligere forhold. Han er samboer med Ines Krüger og bor i Goslar. Med Ines Krüger har Gabriel en datter.


== Parti ==
Han ble medlem av SPD i 1977 og leder av partiet fra november 2009.


== Parlamentsmedlem ==
Gabriel er medlem av landdagen i Niedersachsen siden 1990, og var formann for SPD-fraksjonen mellom 1998 og 1999, og igjen mellom 2003 og 2005.
Han ble innvalgt i det tyske parlamentet (Forbundsdagen) i 2005 som direktekandidat i valgkrets 49 Salzgitter/Wolfenbüttel.


== Offentlige verv ==
Sigmar Gabriel var fra 15. desember 1999 til 4. mars 2003 ministerpresident i Niedersachsen og fra 2005 til 2009 miljøvernminister i Angela Merkels første regjering. Han ble 17. desember 2013 utnevnt til Tysklands nærings- og energiminister og forbundskanslerens stedfortreder i Angela Merkels tredje regjering. Den 27. januar 2017 ble han utnevnt til utenriksminister i Tyskland.


== Referanser ==


== Eksterne lenker ==
Offisielt nettsted 
(en) Sigmar Gabriel – kategori av bilder, video eller lyd på Commons 
(en) Sigmar Gabriel – galleri av bilder, video eller lyd på Commons 
(de) Verk av og om Sigmar Gabriel i katalogen til det tyske nasjonalbiblioteket